Jika Itu Salahku

Jika Itu Salahku ialah sebuah drama televisyen Malaysia 2025 terbitan Global Station Sdn. Bhd yang diarahkan oleh Riza Baharudin. Ia dibintangi oleh Alvin Chong dan Sophia Albarakbah. Drama ini memulakan tayangan perdana di Slot Lestary, TV3 pada 17 Oktober hingga 28 November 2025 menggantikan Boleh Saya Bantu? 2.

 Sinopsis 
Menyelami perjalanan dua insan Asyiqeen (Sophia Albarakbah) dan Ashraff Ivan Tang (Alvin Chong) yang mencari makna cinta, agama dan keikhlasan dalam kehidupan.

Asyiqeen dibesarkan tanpa bimbingan agama, belajar mengenal kehidupan dalam serba kekurangan dan penderitaan. Sejak kecil, dia memikul tanggungjawab menjaga adiknya, Balqis, yang menghidap sindrom Down sambil menahan penderaan fizikal dan emosi daripada neneknya, Mak Tok (Fadilah Mansor). Namun, sebuah tragedi mengubah segalanya dan menjadi titik tolak kepada perjalanan rohani yang mendalam buat dirinya.

Pertemuannya dengan Ashraff Ivan Tang, lelaki kacukan yang hidup bebas tanpa panduan, membuka lembaran baharu dalam kehidupan Asyiqeen. Dari perbezaan latar belakang itu lahir rasa cinta yang halus dan tulus, menguji keteguhan iman serta prinsip kedua-duanya.

Persoalannya, mampukah dua jiwa ini benar-benar bersatu di atas dasar keikhlasan, atau akhirnya tunduk kepada perbezaan agama yang memisahkan?

Pelakon

Pelakon utama
 Alvin Chong sebagai Ashraff Ivan Tang (Ivan)
 Sophia Albarakbah sebagai Asyiqeen (Ash)

Pelakon pembantu
 Adam Malek sebagai Aazad 
 Iman Suhana sebagai Zara
 Fadilah Mansor sebagai Mak Tok
 Saidah Kamarudin sebagai Pia
 Shamsul Ghau Ghau sebagai Daud
 Steve Yap sebagai Alex Tang
 Ziela Jalil sebagai Melissa ()
 Zaleha Iman sebagai Balqis ()
 Asheeqa Maleeyka sebagai Balqis (bayi)

 Pautan luar